gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4428, del 29-01-2003 (2003/704)

Notificació a José Fernández i Concepción Camacho. Expedient número 577/2002.
-----------------------------------------------------------------------------

### Dades del document

Número de DOGV
:   4428

Data del DOGV
:   29-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/704


Organisme emissor
:   Conselleria de Benestar Social

Tipus de document
:   Anunci

Notificació a José Fernández i Concepción Camacho. Expedient número 577/2002. [2003/F704]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'este anunci en el Diari Oficial de la Generalitat Valenciana, a la seu de la Direcció Territorial de Benestar Social, Secció de Menors, sítia al carrer de Primitiu Pérez, 8, d'Alacant, de 10.00 a 14.00 hores.
  
- Expedient número: 577/2002.
  
- Persones interessades: José Fernández i Concepción Camacho.
  
- Últim domicili conegut: c/ Fernando de los Ríos, 37. Madrid.
  
- Resolució de la Direcció Territorial de Benestar Social d'Alacant, de data 27 de setembre de 2002, en què s'adopta l'acord següent:
  
· Resolució d'ingrés al Centre de Recepció Alacant de la menor A. I. F. M. amb data 6 d'agost de 2002.
  
Contra esta resolució, les persones interessades podran interposar recurs davant l'orde jurisdiccional civil, d'acord amb allò establit en la Llei d'Enjudiciament Civil i segons allò previst en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4478, del 10-04-2003 (2003/4043)

RESOLUCIÓ de 3 d'abril del 2003, del president de la Comissió Docent Jutjadora núm. C.1248, per la qual es convoca als concursants admesos a l'acte de presentació del mencionat concurs, per a cobrir una plaça de professor/a titular d'Escola Universitària de l'àrea de coneixement de Sociologia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4043


Organisme emissor
:   Universitat d'Alacant

Tipus de document
:   Resolució

RESOLUCIÓ de 3 d'abril del 2003, del president de la Comissió Docent Jutjadora núm. C.1248, per la qual es convoca als concursants admesos a l'acte de presentació del mencionat concurs, per a cobrir una plaça de professor/a titular d'Escola Universitària de l'àrea de coneixement de Sociologia. [2003/4043]
  
Davant de la impossibilitat de notificar de forma personal i directa a Aina Dolores López Yáñez la convocatòria de l'acte de presentació del concurs C. 1248, per a proveir una plaça de professor/a titular d'Escola Universitària (DF02534), de l'àrea de coneixement de Sociologia, i en compliment del que disposa l'art. 59.4 de la llei 30/92 de Règim Jurídic de les Administracions Públiques i del Procediment Administratiu Comú, per la present es convoca a Aina Dolores López Yáñez i a Marià Ángel Real Villareal per a la realització del dit tràmit el pròxim dia 29 d'abril del 2003 a les 11 hores del matí en la Biblioteca del Departament de Sociologia U i Teoria de l'Educació, en la 2a planta de l'edifici de Ciències Socials.
  
Alacant, 3 d'abril del 2003.- El president de la Comissió Docent Jutjadora núm. C. 1248: Juan Monreal Martínez.
Diari Oficial de la Generalitat Valenciana


Sumari del DOGV 4512, del 02-06-2003 (2003/5997)

Informació pública de la sol·licitud de l'expedició de duplicat de títol de batxiller per pèrdua de l'original, de Rodrigo Juan Soriano.
----------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5997


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud de l'expedició de duplicat de títol de batxiller per pèrdua de l'original, de Rodrigo Juan Soriano. [2003/5997]
  
Rodrigo Juan Soriano ha sol·licitat, per pèrdua de l'original l'expedició de duplicat de títol de batxiller les dades del qual s'indiquen a continuació.
  
Titular del document: Rodrigo Juan Soriano, nascut el 19.07.1973 a Montaverner, província de València, amb DNI número 12458501.
  
Tipus de document: batxiller, expedit pel Ministeri d'Educació Cultura i Esport el dia 08/11/1994, i registrat en el llibre 5, foli 14, número 6037672608.
  
Centre docent que lliurà l'original: IES José Segrelles de Albaida, província de València.
  
La qual cosa es fa pública en compliment de l'Orde de 24 d'agost de 1988, del Ministeri d'Educació Cultura i Esport, perquè els possibles interessats pugen presentar les reclamacions oportunes, davant la directora de la Direcció Territorial de Cultura i Educació de València, carrer Gregorio Gea, 14, en el termini de 30 dies comptats des de la publicació d'este anunci.
Diari Oficial de la Generalitat Valenciana


Sumari del DOGV 4511, del 30-05-2003 (2003/6181)

Informació pública de l'aprovació definitiva de la liquidació definitiva del PAI Polseguera.
--------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6181


Organisme emissor
:   Ajuntament de Pego

Tipus de document
:   Anunci

Informació pública de l'aprovació definitiva de la liquidació definitiva del PAI Polseguera. [2003/X6181]
  
Es publica extracte de la part dispositiva de l'acord del ple de l'Ajuntament de data 20 de maig de 2003, sobre l'al·legació presentada a la liquidació definitiva del PAI Polseguera, en el qual es disposa:
  
?Primer. Acceptar íntegrament l'informe emés per l'arquitecte municipal, en relació a l'al·legació presentada durant l'exposició pública.
  
Segon. Denegar l'al·legació presentada amb el detall especificat en l'informe tècnic.
  
Tercer. Aprovar definitivament la liquidació definitiva del PAI Polseguera II, redactat per l'arquitecte municipal Pere Joan Sapena i Segarra.
  
Quart. Publicar l'aprovació definitiva de la liquidació definitiva del PAI Polseguera II, en un periòdic d'informació general editat a la Comunitat Valenciana, en el Diari Oficial de la Generalitat Valenciana i al tauler d'anuncis d'este ajuntament.
  
Notificar als interessats l'aprovació definitiva de la liquidació definitiva del PAI Polseguera II.
Diari Oficial de la Generalitat Valenciana


Sumari del DOGV 4444, del 20-02-2003 (2003/1849)

Informació pública de l'aprovació del projecte d'escut heràldic de Catarroja.
-----------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1849


Organisme emissor
:   Ajuntament de Catarroja

Tipus de document
:   Anunci

Informació pública de l'aprovació del projecte d'escut heràldic de Catarroja. [2003/A1849]
  
El Ple de l'Ajuntament, en la sessió del dia 27 de juny de 2002, va adoptar, entre altres assumptes, l'acord relatiu a l'aprovació del projecte d'escut heràldic de Catarroja, de conformitat amb l'informe emés pel Consell Tècnic d'Heràldic i Vexil·lologia, i va sotmetre l'expedient a informació pública durant el termini d'un mes, perquè les persones interessades hi presenten possibles al·legacions, mitjançant la publicació d'anuncis indicatius al tauler d'edictes municipal i en el Diari Oficial de la Generalitat Valenciana, tot això de conformitat amb el que disposa l'article 14 del Decret 116/1994, de 21 de juny, del Govern Valencià.
Diari Oficial de la Generalitat Valenciana


Sumari del DOGV 4601, del 03-10-2003 (2003/10821)

RESOLUCIÓ de 12 de setembre de 2003, del conseller de Justícia i Administracions Públiques, per la qual s'aprova la modificació de l'escut de l'Ajuntament de Chella (València).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10835


Data del document
:   12-09-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Chella
    * municipi
    * administració local
    * heràldica
    * bandera

RESOLUCIÓ de 12 de setembre de 2003, del conseller de Justícia i Administracions Públiques, per la qual s'aprova la modificació de l'escut de l'Ajuntament de Chella (València). [2003/X10375]
  
L'Ajuntament de Chella ha estimat convenient modificar el timbre del seu escut minicipal, aprovat per Reial Decret 1.238/1978. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar la modificació de la corona de l'escut de l'Ajuntament Chella que quedarà organitzat de la següent manera:
  
?Escut quadrilong de punta redona. Truncat.
  
Primer, d'or, quatre pals de gules.
  
Segon, d'or, bou passant, de gules, terrassat de sinople, bordura amb vuit feixos de blat d'or.
  
Al timbre, corona reial oberta?.
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 12 de setembre de 2003.- El conseller: Víctor Campos Guinot.
Diari Oficial de la Generalitat Valenciana


Sumari del DOGV 4511, del 30-05-2003 (2003/6058)

Informació pública del projecte bàsic i d'execució de pavimentació i instal·lacions de la prolongació del carrer del Concili Vaticà I.
--------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6058


Organisme emissor
:   Ajuntament de Betxí

Tipus de document
:   Anunci

Informació pública del projecte bàsic i d'execució de pavimentació i instal·lacions de la prolongació del carrer del Concili Vaticà I. [2003/F6058]
  
Per mitjà del present edicte i en aplicació del que s'establix en l'article 34 de la Llei Reguladora de l'Activitat Urbanística, 6/1994, de 15 de novembre, de la Generalitat Valenciana, se sotmet a informació pública el projecte bàsic i d'execució de pavimentació i instal·lacions de la prolongació del carrer del Concili Vaticà II, promogut per Vicente Franch Meneu, en representació de Frutas Franch, SA.
  
El termini de la informació pública serà de 20 dies, comptats a partir del dia següent al de la publicació d'este anunci en el Diari Oficial de la Generalitat Valenciana.
  
Durant el termini esmentat els interessats en este procediment podran formular qualssevol al·legacions que els convinguen segons dret, així com consultar l'expedient a les dependències d'este ajuntament.
  
Cosa que es publica perquè se'n prenga coneixement general.
Diari Oficial de la Generalitat Valenciana


Sumari del DOGV 4620, del 31-10-2003 (2003/11018)

Informació puntual del planejament número 9 de les normes subsidiàries de Borriol.
----------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11757


Organisme emissor
:   Ajuntament de Borriol

Tipus de document
:   Anunci

Informació puntual del planejament número 9 de les normes subsidiàries de Borriol. [2003/S11327]
  
Adelino Santamaría Blasco, alcalde president de l'Ajuntament de Borriol, fa saber:
  
Que l'Ajuntament Ple en sessió celebrada el dia 30 de setembre de 2003, ha acordat el següent:
  
Anul·lar l'acord de 29 de juliol de 2003, i per això sotmetre novament l'expedient sobre aprovació de la modificació de la qualificació urbanística dels immobles per a l'ampliació del col·legi l'Hereu de les normes subsidiàries del planejament municipal a informació pública, pel termini d'un mes, mitjançant inserció d'anuncis en el Diari Oficial de la Generalitat Valenciana, en un diari no oficial d'àmplia difusió en la localitat, en el Butlletí Oficial de la Província de Castelló i en el tauler d'anuncis de l'Ajuntament, perquè els afectats puguen consultar-lo públicament pels afectats, i queda redactat de la forma següent:
  
«La relativa a l'àmbit del col·legi públic l'Hereu. Es formula la present modificació puntual a fi d'ampliar l'espai dotacional que apareix previst en el planejament vigent, als efectes d'ampliar els servicis educacionals de Borriol.
  
Es manté la configuració viària establida per les normes subsidiàries de forma que l'articulació morfològica amb l'entorn roman inalterada, aprofitant els dos solars existents contigus pel carrer Sant Vicent, per a la futura ampliació del col·legi l'Hereu.
  
La modificació puntual de les normes subsidiàries no reclassifica sòl, sinó que introduïx una requalificació que modifica dos solars amb la qualificació de ZU2 Eixamplament B per a ser dotacional educacional, per la qual cosa i d'acord amb l'article 77.2 del RPCV no és necessària la redacció d'un estudi d'impacte ambiental. La present modificació està redactada per l'arquitecte Carlos Navarro Llopis, competent per a la redacció segons establix l'article 145 del Reglament de Planejament.
  
La modificació proposada ve definida en els plànols adjunts en els quals s'anul·len i es substituïxen els plànols número 20/76 de delimitació i zonificació i número 24/76 d'alineacions, rasants i xarxa viària, i es refonen en un únic plànol 20 i 24/76. S'inclou a més a més un segon plànol on s'assenyalen les afeccions existents en la zona.»
Diari Oficial de la Generalitat Valenciana


Sumari del DOGV 4528, del 23-06-2003 (2003/7043)

RESOLUCIÓ d'11 d'abril de 2003, de la Universitat Politècnica de València, per la qual es nomena Víctor Manuel Soto Francés, professor titular d'escola universitària de l'àrea de coneixement Màquines i Motors Tèrmics, adscrita al Departament de Termodinàmica Aplicada.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4528

Data del DOGV
:   23-06-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/7043


Organisme emissor
:   Universitat Politècnica de València

Tipus de document
:   Resolució

RESOLUCIÓ d'11 d'abril de 2003, de la Universitat Politècnica de València, per la qual es nomena Víctor Manuel Soto Francés, professor titular d'escola universitària de l'àrea de coneixement Màquines i Motors Tèrmics, adscrita al Departament de Termodinàmica Aplicada. [2003/S7043]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de novembre de 2001 d'aquesta Universitat, plaça número 585/2001, codi F2722, Boletín Oficial del Estado de 28 de novembre de 2001, i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Víctor Manuel Soto Francés, amb número de document nacional d'identitat 55238887P, professor titular d'escola universitària de la Universitat Politècnica de València, de l'àrea de coneixement Màquines i Motors Tèrmics, adscrita al Departament de Termodinàmica Aplicada.
  
València, 11 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4422, del 21-01-2003 (2003/276)

Informació pública del pla de reforma interior, document d'homologació i programa d'actuació integrada de la unitat d'execució Furs i Germanies II.
---------------------------------------------------------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/276


Organisme emissor
:   Ajuntament d'Ondara

Tipus de document
:   Anunci

Informació pública del pla de reforma interior, document d'homologació i programa d'actuació integrada de la unitat d'execució Furs i Germanies II. [2003/S276]
  
Per acord del ple de l'Ajuntament d'Ondara, de data 28 de novembre de 2002, s'acorda:
  
Sotmetre a informació pública per un termini de 20 dies, comptats des de la publicació de l'edicte en el Diari Oficial de la Generalitat Valenciana, el pla de reforma interior, el document d'homologació i el programa d'actuació integrada de la unitat d'execució Furs i Germanies II, que acompanya memòria, bases d'execució del programa i projecte d'urbanització, segons projectes de l'arquitecte Josep Ivars i Pérez, elaborats d'ofici per a la gestió directa de l'actuació.
  
El present expedient es tramita pel procediment ordinari (article 47 LRAU).
  
L'expedient podrà ser examinat en l'Ajuntament d'Ondara i, durant el termini indicat, es podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient en el Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en el saló de plens de la casa consistorial, a les 12.00 hores de la següent data hàbil a la conclusió del termini per a presentar-les. Si és dissabte es realitzarà el següent dia hàbil. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Estos terminis quedaran prorrogats, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i present caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als que, per desconèixer-la, presenten pliques prematurament.
  
El que es fa públic per a general coneixement, de conformitat amb el que disposa l'article 46 de la Llei Reguladora de l'Activitat Urbanística.